లాలన్ పాశ్వాన్

లాలన్ పాశ్వాన్ బీహార్ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు చెనారి శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
 రాజకీయ జీవితం 
లాలన్ పాశ్వాన్ జనతాదళ్ (యునైటెడ్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2005  (ఫిబ్రవరి) బీహార్ శాసనసభ ఎన్నికలలో చెనారి శాసనసభ నియోజకవర్గం నుండి జేడీ (యు) అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి మహేంద్ర రామ్‌పై 21,535 ఓట్ల మెజారిటీతో గెలిచి మొదటిసారి ఎమ్మెల్యేగా ఎన్నికయ్యాడు. ఆయన 2005 (అక్టోబరు) బీహార్ శాసనసభ ఎన్నికలలో జేడీ (యు) అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి జవహర్ పాస్వాన్‌పై 17,741 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.  

లాలన్ పాశ్వాన్ 2010 బీహార్ శాసనసభ ఎన్నికలకు ముందు రాష్ట్రీయ జనతా దళ్ పార్టీలో చేరి చెనారి శాసనసభ నియోజకవర్గం నుండి ఆర్‌జేడీ అభ్యర్థిగా పోటీ చేసి తన సమీప ప్రత్యర్థి జేడీ (యు) అభ్యర్థి శ్యామ్ బిహారీ రామ్ చేతిలో 2901 ఓట్ల తేడాతో ఓడిపోయాడు. ఆయన అ తరువాత రాష్ట్రీయ లోక్ సమతా పార్టీలో చేరి 2015 బీహార్ శాసనసభ ఎన్నికలలో ఆర్‌ఎల్‌ఎస్‌పి అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి మంగళ్ రామ్‌పై 9,781 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.  

లాలన్ పాశ్వాన్ 2020 బీహార్ శాసనసభ ఎన్నికలకు ముందు జనతాదళ్ (యునైటెడ్) పార్టీలో చేరి చెనారి శాసనసభ నియోజకవర్గం నుండి జేడీ (యు) అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి మురారి ప్రసాద్ గౌతమ్ చేతిలో 18,003 ఓట్ల తేడాతో ఓడిపోయాడు.

మూలాలు

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:బీహార్ శాసన సభ్యులు (2015)
వర్గం:భారతీయ జనతా పార్టీ రాజకీయ నాయకులు